TVIRTINU

LR aplinkos ministerijos

Klaipėdos regiono aplinkos

apsaugos departamento direktoriaus pavaduotojas Alfredas Šepštas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas)

**MAŽOS VERTĖS PIRKIMO APKLAUSOS BŪDU (RAŠTU) SĄLYGOS**

**TRANSPORTO PRIEMONIŲ KONTROLĖS IR STEBĖJIMO SISTEMOS SU MONTAVIMU IR KONTROLĖS SISTEMOS PALAIKYMO PASLAUGŲ PIRKIMAS**

# 1.BENDROSIOS NUOSTATOS

1.1. Lietuvos Respublikos aplinkos ministerijos Klaipėdos regiono aplinkos apsaugos departamentas (toliau – Perkančioji organizacija), numato pirkti transporto priemonių kontrolės ir stebėjimo sistemos su montavimu ir kontrolės sistemos palaikymo paslaugas.

1.2. Pirkimas vykdomas vadovaujantis Lietuvos Respublikos viešųjų pirkimų įstatymu, Lietuvos Respublikos aplinkos ministerijos Klaipėdos regiono aplinkos apsaugos departamento viešųjų supaprastintų pirkimų taisyklėmis, Lietuvos Respublikos civiliniu kodeksu, kitais teisės aktais bei šiomis pirkimo sąlygomis.

1.3. Vartojamos pagrindinės sąvokos, apibrėžtos Lietuvos Respublikos viešųjų pirkimų įstatyme ir Taisyklėse.

1.4. Pirkimas vykdomas raštu Centrinėje viešųjų pirkimų informacinės sistemos priemonėmis (toliau – CVP IS). Pirkimą atlieka pirkimų organizatorius.

1.5. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo ir proporcingumo principų ir konfidencialumo bei nešališkumo reikalavimų.

1.6. Perkančiosios organizacijos kontaktinis asmuo – Mokesčių ir kontrolės skyriaus vyr. specialistė Jolanta Gurbanovič, Birutės g.16, LT-91204 Klaipėda, faksas: (8 46) 466452, tel.: (8 46) 466460, el.p.:jolanta.gurbanovic@klrd.am.lt.

1.7. Perkančioji organizacija nėra PVM mokėtoja.

**2. PIRKIMO OBJEKTAS**

2.1. Pirkimo objektas – transporto priemonių kontrolės ir stebėjimo sistemos su montavimu ir kontrolės sistemos palaikymo paslaugos. BVPŽ kodai pagal bendrąjį viešųjų pirkimų žodyną: 50610000-4, 34000000-7.

2.2.Perkamųpaslaugųsavybės ir apimtys nustatytos pateiktoje techninėje specifikacijoje (šių pirkimo sąlygų 1 priedas).

2.3. Šis pirkimas į dalis neskaidomas, todėl pasiūlymas turi būti pateiktas visam paslaugų kiekiui bendrai.

2.4. Paslaugų teikėjams nėra leidžiama pateikti alternatyvių pasiūlymų. Teikėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

2.6. Paslaugų atlikimo terminai: 12 mėn. nuo sutarties sudarymo dienos su galimybe pratęsti dar du kartus po vienerius metus.

**3. TEIKĖJŲ KVALIFIKACIJOS REIKALAVIMAI**

3.1. Teikėjas, dalyvaujantis pirkime, turi atitikti šiuos minimalius kvalifikacijos reikalavimus:

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Kvalifikacijos reikalavimus įrodantys dokumentai** |
| 1. | Tiekėjas, kuris yra fizinis asmuo, arba tiekėjo, kuris yra juridinis asmuo, vadovas ar ūkinės bendrijos tikrasis narys(nariai), turintis (turintys) teisę juridinio asmens vardu sudaryti sandorį, ir buhalteris (buhalteriai), ar kitas (kiti) asmuo (asmenys), turintis (turintys) teisę surašyti ir pasirašyti tiekėjo apskaitos dokumentus, neturi teistumo (arba teistumas yra išnykęs ar panaikintas), dėl tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą. Dėl tiekėjo iš kitos valstybės nėra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir prekių pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus. | Išrašas iš teismo sprendimo arba, jeigu tokio nėra, Informatikos ir ryšių departamento prie Vidaus reikalų ministerijos ar Valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos išduotas dokumentas (originalas arba tiekėjo patvirtinta kopija), išduotas ne anksčiau kaip 60 dienų iki pasiūlymo pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.  Pateikiamas skenuotas dokumentas elektroninėje formoje. |
| 2. | Tiekėjas, kuris yra fizinis asmuo, arba tiekėjo, kuris yra juridinis asmuo, dalyvis, turintis balsų daugumą juridinio asmens dalyvių susirinkime, neturi neišnykusio ar nepanaikinto teistumo už nusikalstamą bankrotą. | Tiekėjas turi nurodyti, kas jame, kaip juridiniame asmenyje, turi absoliučią balsų daugumą juridinio asmens dalyvių susirinkime.  Jeigu absoliučią balsų daugumą juridinio asmens dalyvių susirinkime turi fizinis asmuo, turi būti pateikiamas išrašas iš teismo sprendimo arba Informatikos ir ryšių departamento prie Vidaus reikalų ministerijos arba atitinkamos užsienio šalies institucijos dokumentas (originalas arba tiekėjo patvirtinta kopija), išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.  Pateikiamas skenuotas dokumentas elektroninėje formoje |
| 3. | Tiekėjasnėra bankrutavęs, likviduojamas, su kreditoriais nėra sudaręs taikos sutarties, nėra sustabdęs ar apribojęs savo veiklos, arba jo padėtis pagal šalies, kurioje jis registruotas, įstatymus nėra tokia pati ar panaši; jam nėra iškelta restruktūrizavimo, bankroto byla arba bankroto procesas nėra vykdomas ne teismo tvarka, nėra inicijuotos priverstinio likvidavimo ar susitarimo su kreditoriais procedūros arba jam nėra vykdomos analogiškos procedūros pagal šalies, kurioje jis registruotas, įstatymus. | 1) Jeigu tiekėjas yra fizinis asmuo, registruotas Lietuvos Respublikoje, jis pateikia Valstybės įmonės Registrų centro išduotą išrašą ar šios įmonės Lietuvos Respublikos Vyriausybės nustatyta tvarka išduotą dokumentą (originalas arba tiekėjo patvirtinta kopija), patvirtinantį jungtinius kompetentingų institucijų tvarkomus duomenis nurodytoms aplinkybėms įrodyti, arba teismo išduotą išrašą iš teismo sprendimo, jei toks yra.  Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti šio kvalifikacijos reikalavimo 1 papunktyje nurodytų dokumentų. Perkančioji organizacija tikrina paskutinės pasiūlymų pateikimo termino dienos, nurodytos skelbime apie pirkimą, duomenis.  Kitos valstybės tiekėjas, kuris yra fizinis arba juridinis asmuo, pateikia šalies, kurioje yra registruotas tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotą pažymą.  Nurodytas dokumentas turi būti išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas.  Pateikiamas skenuotas dokumentas elektroninėje formoje.  2) Tiekėjo deklaracija (šių pirkimo sąlygų 3 priedas), patvirtinanti, kad tiekėjas nėra su kreditoriais sudaręs taikos sutarties, sustabdęs ar apribojęs savo veiklos, nesiekia susitarimo su kreditoriais, arba atitinkamos užsienio šalies institucijos išduotas dokumentas, patvirtinantis, kad tiekėjas nėra su kreditoriais sudaręs taikos sutarties, sustabdęs ar apribojęs savo veiklos, nesiekia susitarimo su kreditoriais arba jo padėtis pagal šalies, kurioje jis registruotas, įstatymus nėra tokia pati ar panaši, arba priesaikos ar oficiali deklaracija, jei atitinkamoje šalyje neišduodamas minėtas dokumentas arba jis neapima visų keliamų klausimų.  Pateikiamas skenuotas dokumentas elektroninėje formoje. |
| 4. | Tiekėjas turi būti įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje yra perkančioji organizacija, reikalavimus. Tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip **50 eurų.** | **Dėl įsipareigojimų, susijusių su mokesčiais:** tiekėjas pateikia Valstybinės mokesčių inspekcijos ar Valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis, ar atitinkamos užsienio šalies institucijos išduotą dokumentą (originalas arba tiekėjo patvirtinta kopija) apie atsiskaitymą su valstybės biudžetu, išduotą ne anksčiau kaip 30 dienų iki pasiūlymo pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.  Pateikiamas skenuotas dokumentas elektroninėje formoje.  **Dėl įsipareigojimų, susijusių su socialinio draudimo įmokomis:**  **Lietuvos Respublikoje registruotas tiekėjas, kuris yra fizinis asmuo**, pateikia Valstybinio socialinio draudimo fondo valdybos teritorinių skyrių ir kitų Valstybinio socialinio draudimo fondo įstaigų, susijusių su Valstybinio socialinio draudimo fondo administravimu, išduotą dokumentą (originalas arba tiekėjo patvirtinta kopija) arba pateikia Valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą (originalas arba tiekėjo patvirtinta kopija), patvirtinantį jungtinius kompetentingų institucijų tvarkomus duomenis.  Pateikiamas skenuotas dokumentas elektroninėje formoje.  **Kitos valstybės tiekėjas, kuris yra fizinis arba juridinis asmuo**, pateikia šalies, kurioje jis yra registruotas, kompetentingos valstybės institucijos išduotą pažymą (originalas arba tiekėjo patvirtinta kopija).  Nurodytas dokumentas turi būti išduotas ne anksčiau kaip 30 dienų iki pasiūlymų pateikimo termino pabaigos. Jei dokumentas išduotas anksčiau, tačiau jame nurodyta, kad jis galioja susipažinimo su elektroniniais pasiūlymais dieną, toks dokumentas yra priimtinas.  *Pateikiamas skenuotas dokumentas elektroninėje formoje.*  Jeigu **tiekėjas yra juridinis asmuo,** registruotas Lietuvos Respublikoje, iš jo nereikalaujama pateikti jokių įrodančių dokumentų, kad yra įvykdęs įsipareigojimus, susijusius su socialinio draudimo įmokomis. Perkančioji organizacija tikrina paskutinės pasiūlymų pateikimo termino dienos, nurodytos skelbime apie pirkimą, duomenis (šiuos duomenis perkančioji organizacija ,,Sodros“ informacinėje sistemoje tikrins 2 dienom vėliau negu pasiūlymų pateikimo termino paskutinė diena, tokie duomenys bus aktualūs pasiūlymo pateikimo dieną).  Jeigu dėl „Sodros“ informacinės sistemos techninių trikdžių perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), ji turės teisę prašyti tiekėjo (juridinio asmens), pateikti nustatyta tvarka išduotą dokumentą, patvirtinantį atitiktį šiam kvalifikacijos reikalavimui už laikotarpį iki pasiūlymų pateikimo termino pabaigos. |
| 5. | Tiekėjas turi teisę užsiimti veikla, kuri reikalinga pirkimo sutarčiai vykdyti ‒ transporto priemonių kontrolės ir stebėjimo įrangos įdiegimo bei priežiūros paslaugos. | Lietuvos Respublikos juridinių asmenų registro išplėstinio išrašo kopija arba fizinio asmens verslo liudijimo kopija, arba individualios veiklos pažymėjimo kopija\*, arba kitų dokumentų, patvirtinančių tiekėjo teisę verstis atitinkama veikla, kopijos.  Pateikiamas skenuotas dokumentas elektroninėje formoje. |

2 lentelė. Ekonominės ir finansinės būklės, techninio ir profesinio pajėgumo reikalavimai:

|  |  |  |
| --- | --- | --- |
| **Eil. Nr.** | **Kvalifikaciniai reikalavimai** | **Kvalifikaciją įrodantys dokumentai** |
| 1. | Per paskutinius 3 finansinius metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 metus) yra įvykdęs bent vieną transporto stebėjimo ir kontrolės įrangos įdiegimo bei priežiūros paslaugų atlikimo sutartį, kurios metu, buvo įrengta įranga ir atlikta jų priežiūra ne mažiau kaip 10 (dešimtyje) transporto priemonių. | Įvykdytų sutarčių sąrašas, nurodant paslaugų sutarčių bendras sumas, datas ir paslaugų gavėjus bei jų kontaktus.  Pateikiamas skenuotas dokumentas elektroninėje formoje. |
| 2. | Tiekėjas turi pasiūlyti ne mažiau kaip 1 (vieną) specialistą, atsakingą už sutarties vykdymą, turintį ne mažiau kaip 2 (dviejų) metų transporto stebėjimo ir kontrolės įrangos diegimo bei priežiūros paslaugų patirtį. | Pateikiamas siūlomo specialisto darbo patirties aprašymas. Jei siūlomas specialistas nėra pasiūlymą pateikusios įmonės darbuotojas – pateikiamas laisvos formos specialisto sutikimas dalyvauti pirkime.  Pateikiamas skenuotas dokumentas elektroninėje formoje. |
| 3. | Tiekėjas turi turėti teisę vykdyti siūlomos įrangos garantinį aptarnavimą (jeigu nei vienas tiekėjas ar subrangovas nėra siūlomos įrangos gamintojas) arba turėti sutartį su kitu ūkio subjektu, turinčiu teisę vykdyti siūlomos įrangos garantinį aptarnavimą. | Pažymų, kad tiekėjas turi teisę vykdyti siūlomos įrangos garantinį aptarnavimą, kopijos (jeigu nei vienas tiekėjas arba subrangovas nėra siūlomos įrangos gamintojas) arba sutarties su kitu ūkio subjektu, turinčiu teisę vykdyti siūlomos įrangos garantinį aptarnavimą, kopija.  Pateikiamas skenuotas dokumentas elektroninėje formoje. |

Pateiktos dokumentų kopijos turi būti patvirtintos. Dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę ir antspaudą (jei turi).

3.2. Tiekėjo, neatitinkančio 3.1 punkto 1-2 lentelėse nurodytų kvalifikacinių reikalavimų, pasiūlymas atmetamas. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią Perkančioji organizacija gali įrodyti bet kokiomis teisėtomis priemonėmis.

3.3. Vietoje 3.1 punkto 1 lentelės 5 punkte nurodytų dokumentų tiekėjas gali pateikti Viešųjų pirkimų tarnybos ar kompetentingos užsienio institucijos, jei jos išduota pažyma patvirtina atitikimą aukščiau nustatytiems reikalavimams, išduotos pažymos kopiją. Pateikiamas skenuotas dokumentas elektroninėje formoje. Perkančioji organizacija turi teisę paprašyti tiekėjo, kad jis pristatytų pažymos originalą.

3.4. Kvalifikacijos reikalavimai ūkio subjektų grupei, kuri pateikia bendrą pasiūlymą: tiekėjų grupės, kuri pateikia bendrą pasiūlymą jungtinės veiklos sutarties pagrindu, kiekviena jungtinės veiklos sutarties šalis atskirai turi tenkinti ir kiekviena šalis atskirai turi pateikti kvalifikacinius reikalavimus įrodančius dokumentus pagal 3.1 punkto 1 lentelės 1-4 kvalifikacinius reikalavimus. Visus kitus kvalifikacinius reikalavimus turi tenkinti jungtinės veiklos sutarties šalys bendrai ir bendrai pateikti kvalifikacinius reikalavimus įrodančius dokumentus.

3.5. Tiekėjas pasiūlyme turi nurodyti, kokius subtiekėjus/subteikėjus jis ketina pasitelkti. Kai pasiūlymą teikiantis tiekėjas nurodo, kad sutarties vykdymo metu jis numato remtis kitų ūkio subjektų (subtiekėjų/subteikėjų) pajėgumais, su kuriais tiekėjas nėra sudaręs jungtinės veiklos sutarties, tiekėjas privalo pateikti įrodymus patvirtinančius, kad tokie pajėgumai jam bus prieinami. Tam įrodyti tiekėjas turi pateikti tiekėjo ir subtiekėjo/subteikėjo pasirašytas preliminarias sutartis arba ketinimų protokolus ar kitus lygiaverčius dokumentus, patvirtinančius, kad laimėjus pirkimą, pirkimo sutarties vykdymo metu tiekėjui bus prieinami subtiekėjų/subteikėjų pajėgumai (Pateikiami skenuoti dokumentai elektroninėje formoje).

3.6. Pasiūlymų vertinimo metu Perkančioji organizacija turi teisę paprašyti tiekėjų pateikti kvalifikaciją įrodančių dokumentų originalus.

**4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**

4.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba jos kopiją. Pateikiamas skenuotas dokumentas elektroninėje formoje. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Perkančiąja organizacija sudaryti pirkimo sutartį, šių įsipareigojimų vertės dalis bendroje sutarties vertėje. Sutartis turi numatyti **solidarią** visų šios sutarties šalių atsakomybę už prievolių Perkančiajai organizacijai nevykdymą. Taip pat sutartyje turi būti numatyta, kuris asmuo atstovauja ūkio subjektų grupę (su kuo Perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).

4.2. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir Perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

**5.** **PASIŪLYMŲ RENGIMAS, PATEIKIMAS, KEITIMAS**

5.1. Pateikdamas pasiūlymą, tiekėjas sutinka su šiomis pirkimo sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties vykdymui.

5.2. Tiekėjas gali pateikti tik vieną pasiūlymą – individualiai arba kaip ūkio subjektų grupės dalyvis. Jei tiekėjas pateikia daugiau kaip vieną pasiūlymą arba kaip ūkio subjektų grupės dalyvis dalyvauja teikiant kelis pasiūlymus, visi tokie pasiūlymai bus atmesti. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis.

5.3. **Perkančioji organizacija reikalauja, kad pasiūlymai būtų pateikti tik elektroninėmis priemonėmis naudojant CVP IS.** **Pasiūlymai pateikti popierinėje laikmenoje vokuose bus grąžinami neatplėšti tiekėjams ar grąžinami registruotu laišku, ir nebus priimami ir vertinami.**

5.4. **Elektroninėmis priemonėmis pasiūlymus gali teikti tiktai tiekėjai registruoti CVP IS (**[https://pirkimai.eviesiejipirkimai.lt/). Registracija CVP IS yra nemokama.](https://pirkimai.eviesiejipirkimai.lt/)

5.5. Tiekėjo pasiūlymas, kvalifikacinius reikalavimus įrodantys dokumentai ir kita korespondencija pateikiama lietuvių kalba*.* Jei atitinkami dokumentai yra išduoti kita, nei reikalaujama kalba, turi būti pateiktas tinkamai patvirtintas vertimas į lietuvių kalbą. Tinkamu vertimu laikomas vertimas, kuris yra patvirtintas vertėjo parašu ir vertimo biuro antspaudu (jeigu turi). Pateikiami skenuoti dokumentai elektroninėje formoje.

5.6. Paslaugų kaina pateikiama Eur su PVM.Į paslaugų kainą įeina visi mokesčiai (įskaitant ir PVM) ir visos tiekėjo išlaidos. PVM turi būti nurodomas atskirai. *Visi pasiūlyme nurodyti skaičiai, susiję su pasiūlymo kaina, turi būti pateikiami dviejų skaičių po kablelio tikslumu.*

5.7. **Nereikalaujama, kad** p**asiūlymas būtų pasirašytas saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus.**

5.8. Elektroninis pasiūlymas turi būti pateiktas iki **2016 m. kovo 31 d. 10.00 val**. (Lietuvos Respublikos laiku) CVP IS priemonėmis.

5.9. Pasiūlyme turi būti nurodytas jo galiojimo terminas. Pasiūlymas turi galioti 60 dienų nuo pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.

5.10. Kol nesibaigė pasiūlymų galiojimo laikas, Perkančioji organizacija turi teisę CVP IS priemonėmis prašyti, kad tiekėjai pratęstų jų galiojimą iki konkrečiai nurodyto laiko.

5.11. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą Perkančioji organizacija praneša raštu CVP IS priemonėmis visiems tiekėjams, gavusiems pirkimo sąlygas bei paskelbia CVP IS.

5.12. Tiekėjas pirkimo pasiūlymą privalo pateikti pagal pirkimo sąlygų 2 priede pateiktą formą. Pasiūlymą sudaro tiekėjo raštu elektroninėje formoje ***(pageidautina – viename faile)*** pateiktų dokumentų visuma – tiekėjo kvalifikaciją įrodantys dokumentai, nurodyti šių pirkimų sąlygų 3 skyriuje ir kiti privalomi dokumentai ir informacija (nelaikomi kvalifikaciją patvirtinančiais dokumentais), nurodyti šių konkurso sąlygų 5.13 punkte.

**5.13. Kiti pasiūlyme privalomai teikiami dokumentai (nelaikomi kvalifikaciją patvirtinančiais dokumentais) ir informacija**:

5.13.1. pirkimo pasiūlymas, parengtas pagal šių pirkimo sąlygų 2 priedą (Pateikiamas skenuotas dokumentas elektroninėje formoje);

5.13.2. tiekėjų grupės, teikiančios pasiūlymą jungtinės veiklos sutarties pagrindu, jungtinės veiklos sutarties kopija (Pateikiamas skenuotas dokumentas elektroninėje formoje).

5.14. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Perkančioji organizacija jį gauna pateiktą CVP IS priemonėmis iki pasiūlymų pateikimo termino.

5.15. Tiekėjai pasiūlyme turi nurodyti, kokia pasiūlyme pateikta informacija yra konfidenciali. Perkančioji organizacija, viešojo pirkimo komisija, jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos įstatymai, negali būti paslaugų teikėjo nurodoma kaip konfidenciali. Pasiūlyme nurodyta paslaugų kaina, išskyrus jos sudedamąsias dalis, nėra laikoma konfidencialia informacija. ***Dalyvių reikalavimu perkančioji organizacija turi juos supažindinti su kitų dalyvių pasiūlymais, išskyrus tą informaciją, kurią dalyviai nurodė kaip konfidencialią***.

**6.** **PASIŪLYMŲ GALIOJIMO UŽTIKRINIMAS**

6.1. Perkančioji organizacija nereikalauja pasiūlymo galiojimo užtikrinimo Lietuvos Respublikos civilinio kodekso nustatytais prievolių įvykdymo užtikrinimo būdais.

**7.** **PIRKIMO SĄLYGŲ PAAIŠKINIMAS IR PATIKSLINIMAS**

7.1. Perkančioji organizacija pirkimo sąlygų paaiškinimus ir patikslinimus skelbia CVP IS ir LR aplinkos ministerijos tinklalapyje.

7.2. Pirkimo sąlygos gali būti paaiškinamos, patikslinamos tiekėjų iniciatyva, kreipiantis į Perkančiąją organizaciją raštu CVP IS susirašinėjimo priemonėmis. Perkančioji organizacija atsako į kiekvieną tiekėjo rašytinį prašymą paaiškinti pirkimo sąlygas, jeigu prašymas gautas raštu CVP IS priemonėmis ne vėliau kaip prieš 2 darbo dienas iki pirkimo pasiūlymų pateikimo termino pabaigos.

7.3. Perkančioji organizacija į gautą prašymą paaiškinti pirkimo sąlygas atsako ne vėliau kaip per 2 darbo dienas nuo jo gavimo dienos. Perkančioji organizacija, raštu CVP IS priemonėmis atsakydama tiekėjui, kartu siunčia paaiškinimus ir visiems kitiems tiekėjams, kuriems ji pateikė pirkimo sąlygas, bet nenurodo, iš ko gavo prašymą duoti paaiškinimą. Atsakymas siunčiamas taip, kad tiekėjas jį gautų ne vėliau kaip likus 1 darbo dienai iki pasiūlymų pateikimo termino pabaigos.

7.4. Nesibaigus pirkimo pasiūlymų pateikimo terminui, Perkančioji organizacija savo iniciatyva turi teisę paaiškinti (patikslinti) pirkimo sąlygas raštu CVP IS priemonėmis. Paskelbta informacija tikslinama patikslinant skelbimą ir, vadovaujantis protingumo kriterijumi, nukeliant pasiūlymų pateikimo terminą.

7.5. Perkančioji organizacija, paaiškindama ar patikslindama pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose pavadinimų ir kitų rekvizitų.

7.6. Jeigu Perkančioji organizacija pirkimo sąlygas paaiškina (patikslina) ir negali pirkimo sąlygų paaiškinimų (patikslinimų) ar susitikimo protokolų (jeigu susitikimai įvyks) pateikti taip, kad visi kandidatai juos gautų ne vėliau kaip likus 1 darbo dienai iki pasiūlymų pateikimo termino pabaigos, perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus) ar susitikimų protokolus. Apie pasiūlymų pateikimo termino pratęsimą pranešama patikslinant skelbimą. Pranešimai apie pasiūlymų pateikimo termino nukėlimą taip pat išsiunčiami visiems tiekėjams, kuriems buvo pateiktos pirkimo sąlygos. CVP IS apie pasiūlymų pateikimo termino nukėlimą galima neskelbti, jeigu nekeičiama kita skelbime apie supaprastintą pirkimą paskelbta informacija ir jeigu nepaskelbus apie pasiūlymų pateikimo termino nukėlimą nebus pažeisti pirkimų principai.

7.7. Bet kokia informacija, konkurso sąlygų paaiškinimai, pranešimai ar kitas Perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis. Tiesioginį ryšį su tiekėjais įgaliota palaikyti: Mokesčių ir kontrolės skyriaus vyr. specialistė Jolanta Gurbanovič, Birutės g.16, LT-91204 Klaipėda, faksas: (8 46) 466452, tel.: (8 46) 466460, el.p.:jolanta.gurbanovic@klrd.am.lt.

7.8.Pirkimų organizatorius, nepažeisdamas Viešųjų pirkimų principų turi teisę derėtis su konkurso dalyviais, kurie atitiko minimalius kvalifikacijos reikalavimus. Dalyviai į derybas bus kviečiami CVP IS susirašinėjimo priemonėmis tokia eilės tvarka, kuria pateikti pasiūlymai užregistruoti CVP IS.

* 1. Pirkimų organizatorius derybas su kiekvienu dalyviu veda atskirai. Pirkimų organizatorius derasi dėl pasiūlyme nurodytos kainos.
  2. Derybos turi būti protokoluojamos. Derybų protokolą pasirašo pirkimų organizatorius ir dalyvio, su kuriuo buvo derėtasi, įgaliotas atstovas.

**8.** **SUSIPAŽINIMO SU CVP IS PRIEMONĖMIS GAUTAIS PASIŪLYMAIS PROCEDŪROS**

8.1. Susipažinimas su CVP IS priemonėmis pateiktais tiekėjų pasiūlymais vyks elektroniniu būdu **2016 m. kovo 31d., 10.00 val.**

8.2. Vokų su pasiūlymais atplėšimo procedūroje pasiūlymą pateikę tiekėjai nedalyvauja. Vokų su pasiūlymais atplėšimo procedūroje turi teisę dalyvauti viešuosius pirkimus kontroliuojančių institucijų atstovai.

8.3. Vokų su pasiūlymais atplėšimo procedūros metu patikrinama ar pasiūlymas pateiktas perkančiosios organizacijos nurodytomis elektroninėmis priemonėmis. Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.

8.4.Tolesnes pasiūlymų nagrinėjimo, vertinimo ir palyginimo procedūras atlieka pirkimų organzaitorius, tiekėjams ar jų įgaliotiems atstovams nedalyvaujant.

**9**. **PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**

* 1. Pirkimų organizatorius tikrina tiekėjų pasiūlymuose pateiktų kvalifikacijos duomenų atitiktį konkurso sąlygose nustatytiems minimaliems kvalifikacijos reikalavimams. Jeigu pirkimų organizatorius nustato, kad tiekėjo pateikti kvalifikacijos duomenys yra neišsamūs arba netikslūs, ji privalo CVP IS susirašinėimo priemonėmis prašyti tiekėjo juos papildyti arba paaiškinti per perkančiosios organizacijos nurodytą terminą. Jeigu perkančiosios organizacijos prašymu tiekėjas nepatikslino pateiktų netikslių ir neišsamių duomenų apie savo kvalifikaciją, perkančioji organizacija atmeta tokį pasiūlymą.
  2. Pirkimų organizatorius priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties pirkimo sąlygose nustatytiems reikalavimams ir kiekvienam iš jų nedelsdama, bet ne vėliau kaip per 3 darbo dienas, CVP IS susirašinėjimo priemonėmis praneša apie šio patikrinimo rezultatus. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka perkančiosios organizacijos keliamus reikalavimus.
  3. Iškilus klausimams dėl pasiūlymų turinio ir Pirkimų organizatoriui CVP IS susirašinėjimo priemonėmis paprašius, tiekėjai privalo per Pirkimų organizatoriaus nurodytą terminą pateikti CVP IS susirašinėjimo priemonėmis papildomus paaiškinimus nekeisdami pasiūlymo esmės.
  4. Jeigu pateiktame pasiūlyme pirkimų organizatorius randa pasiūlyme nurodytos kainos apskaičiavimo klaidų, jis privalo CVP IS susirašinėjimo priemonėmis paprašyti tiekėjų per jo nurodytą terminą ištaisyti pasiūlyme pastebėtas aritmetines klaidas, nekeičiant pasiūlyme nurodytos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
  5. Tiekėjo pateiktų kvalifikacijos duomenų patikslinimai, pasiūlymo turinio paaiškinimai, pasiūlyme nurodytų aritmetinių klaidų pataisymai yra pateikiami tik CVP IS susirašinėjimo priemonėmis.

9.6. Pirkimų organizatorius atmeta pasiūlymą, jeigu:

9.6.1. tiekėjas neatitiko minimalių kvalifikacijos reikalavimų;

9.6.2. tiekėjas pasiūlyme pateikė netikslius ar neišsamius duomenis apie savo kvalifikaciją ir, perkančiajai organizacijai prašant, nepatikslino jų;

9.6.3. pasiūlymas neatitiko pirkimo sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų ir pan.);

9.6.4. tiekėjas per perkančiosios organizacijos nurodytą terminą neištaisė aritmetinių klaidų ir (ar) nepaaiškino pasiūlymo;

9.6.5. visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, perkančiajai organizacijai nepriimtinos kainos. Pasiūlyme nurodyta paslaugų kaina laikoma per didelė, jeigu ji viršija perkančiosios organizacijos viešajam pirkimui suplanuotas lėšas.

9.6.6. pasiūlymas buvo pateiktas ne perkančiosios organizacijos nurodytomis elektroninėmis priemonėmis.

**10.** **PASIŪLYMŲ VERTINIMAS**

10.1. Perkančiosios organizacijos neatmesti pasiūlymai vertinami pagalmažiausios kainos kriterijų.

**11.** **pasiūlymų eilė, laimėjęs pasiūlymas**

11.1. Perkančioji organizacija, norėdama priimti sprendimą sudaryti pirkimo sutartį, pagal pirkimo dokumentuose nustatytus vertinimo kriterijus ir tvarką nedelsdama įvertina pateiktus dalyvių pasiūlymus, nustato pasiūlymų eilę (išskyrus atvejus, kai pasiūlymą pateikia tik vienas tiekėjas) ir laimėjusį pasiūlymą. Pasiūlymų eilė nustatoma kainų didėjimo tvarka.

11.2. Perkančioji organizacija suinteresuotiems kandidatams ir suinteresuotiems dalyviams nedelsdama (ne vėliau kaip per 5 darbo dienas) CVP IS priemonėmis praneša apie priimtą sprendimą sudaryti pirkimo sutartį, pateikia Viešųjų pirkimų įstatymo 41 straipsnio 2 dalyje nurodytos informacijos, kuri dar nebuvo pateikta pirkimo procedūros metu, santrauką ir nurodo nustatytą pasiūlymų eilę, laimėjusį pasiūlymą, tikslų pirkimo sutarties sudarymo atidėjimo terminą (toliau – atidėjimo terminą). Šie reikalavimai netaikomi, kai pasiūlymą pateikia tik vienas tiekėjas.

11.3. Perkančioji organizacija tiekėjams, kurių pasiūlymai atmesti, praneša ir apie jų atmetimo priežastis nedelsiant, ne vėliau kaip per 5 darbo dienas.

11.4. Jeigu atliekant pirkimą, apie kurį buvo skelbta, visi gauti pasiūlymai neatitiko pirkimo dokumentų reikalavimų arba buvo pasiūlytos per didelės Perkančiajai organizacijai nepriimtinos kainos, o pirkimo sąlygos iš esmės nekeičiamos ir į neskelbiamą pirkimą kviečiami visi pasiūlymus pateikę tiekėjai, atitinkantys Perkančiosios organizacijos nustatytus minimalius kvalifikacijos reikalavimus.

**12. GINČŲ NAGRINĖJIMO TVARKA**

12.1.  Tiekėjas, norėdamas iki pirkimo sutarties sudarymo ginčyti Perkančiosios organizacijos sprendimus ar veiksmus, turi pateikti pretenziją Perkančiajai organizacijai Viešųjų pirkimų įstatymo V skyriuje nustatyta tvarka. Perkančiosios organizacijos sprendimas, priimtas išnagrinėjus tiekėjo pretenziją, gali būti skundžiamas teismui Viešųjų pirkimų įstatymo V skyriuje nustatyta tvarka.

12.2. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo dienos.

12.3. Perkančioji organizacija, gavusi pretenziją, nedelsdama sustabdo pirkimo procedūrą, kol bus išnagrinėta ši pretenzija ir priimtas sprendimas.

**13. SPRENDIMAS DĖL SUTARTIES SUDARYMO**

13.1. Perkančioji organizacija sudaryti sutartį siūlo tam tiekėjui, kurio pasiūlymas pripažintas laimėjusiu. Sutarties atidėjimo terminas mažos vertės pirkimams netaikomas ir pirkimo sutartis turi būti sudaroma nedelsiant.

13.2. Pranešime pirkime laimėjusiam tiekėjui Perkančioji organizacija nurodo laiką iki kada reikia atvykti sudaryti pirkimo sutartį.

13.3. Jeigu tiekėjas, kuriam CVP IS priemonėmis buvo pasiūlyta sudaryti pirkimo sutartį, raštu atsisako ją sudaryti, iki nurodyto laiko nepasirašo pirkimo sutarties ar nepateikia sutarties įvykdymo užtikrinimo, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Perkančioji organizacija siūlo sudaryti pirkimo sutartį tiekėjui, kurio pasiūlymas pagal pasiūlymų eilę yra pirmas po tiekėjo, atsisakiusio sudaryti pirkimo sutartį.

13.4. Sudarant pirkimo sutartį negali būti keičiama laimėjusio tiekėjo pasiūlymo kaina ir pirkimo dokumentuose bei pasiūlyme nustatytos pirkimo sąlygos.

**14. PIRKIMO SUTARTIES SĄLYGOS**

14.1. Sudaroma pirkimo sutartis turi atitikti laimėjusio tiekėjo pasiūlymą ir šias pirkimo sąlygas.

14.2. Sutarties galiojimo laikotarpiu transporto priemonių skaičius stebėjimo ir kontrolės priežiūrai bei įrangos įdiegimo skaičius gali tiek didėti, tiek ir mažėti pagal perkančiosios organizacijos poreikį tomis pačiomis sąlygomis.

14.3. Sutartis įsigalioja nuo sutarties pasirašymo dienos ir galioja vienerius metus su galimybe pratęsti dar du kartus po vienerius metus, bet ne ilgiau kaip 3 metus.

14.4. Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatyme nustatyti principai ir tikslai bei tokiems pirkimo sutarties sąlygų pakeitimams yra gautas Viešųjų pirkimų tarnybos sutikimas. Gali būti kreipiamasi tik dėl tokių pirkimo sutarties sąlygų, kurių keitimo aplinkybių atsiradimo pirkimo sutarties šalys negalėjo numatyti pasiūlymo pateikimo metu, aplinkybių negali kontroliuoti ir jų kilimo rizikos neprisiėmė nei viena iš pirkimo sutarties šalių. Sutarties sąlygų pakeitimai įforminami šalių susitarimais, kurie yra neatsiejama sutarties dalis.

14.5. Sutarties kaina (su PVM) sutarties galiojimo metu perskaičiuojama, pasikeitus pridėtinės vertės mokesčiui arba nacionalinei valiutai. Perskaičiuota kaina įsigalioja nuo teisės aktų, kuriais pakeičiami mokesčiai ar nacionalinė valiuta įsigaliojimo dienos. Kainos perskaičiavimas įforminamas pasirašant Šalių susitarimą, kuris yra neatsiejama sutarties dalis.

14.6. Sutarties įvykdymo užtikrinimas - Tiekėjui dėl jo/jo specialistų/subteikėjų kaltės laiku neįvykdžius sutartyje nurodytų įsipareigojimų, skaičiuojami 0,02 procento dydžio delspinigiai nuo pirkimo sumos už kiekvieną pavėluotą dieną. Perkančiajai organizacijai dėl savo kaltės laiku neįvykdžius mokestinių įsipareigojimų, skaičiuojami 0,02 procento dydžio delspinigiai nuo nesumokėtos sumos už kiekvieną pavėluotą dieną.

14.7. Perkančioji organizacija už paslaugas apmoka mokėjimo pavedimu per 30 kalendorinių dienų nuo sąskaitos faktūros gavimo dienos.

14.8. Perkančioji organizacija turi teisę, įspėjusi Tiekėją prieš 30 kalendorinių dienų, vienašališkai nutraukti sutartį, jeigu paslaugos tampa nebereikalingos, jeigu Tiekėjas paslaugas atlieka nekokybiškai ir per Perkančiosios organizacijos nustatytą terminą neištaiso nustatytų trūkumų, jeigu tiekėjas nepradeda vykdyti paslaugų laiku, jeigu tiekėjas netenka teisės verstis veikla, jeigu jam iškelta bankroto byla arba bankroto procesas vykdomas ne teismo tvarka, siekiama priverstinio tiekėjo likvidavimo, jeigu tiekėjas restruktūrizuojamas ar likviduojamas ir jo funkcijos, įsipareigojimai neperduodami kitai organizacijai, jeigu tiekėjas nevykdo kitų sutartinių įsipareigojimų ir tai yra esminis sutarties pažeidimas

14.9. Tiekėjas gali sudaryti reikiamas sutartis su trečiaisiais asmenimis, jei vykdant sutartį jie pasitelkiami – subteikėjais, kuriuos tiekėjas nurodė pasiūlyme, kad būtų tinkamai ir pilnai įvykdyti sutartiniai įsipareigojimai, tačiau tiekėjas negali perduoti ar kitaip perleisti savo įsipareigojimų pagal sutartį tretiesiems asmenims. Tiekėjas negali keisti subteikėjų be Užsakovo sutikimo.

14.11. Visi ginčai tarp šalių, kilę sutarties vykdymo metu, yra sprendžiami abišaliu susitarimu arba vadovaujantis Lietuvos Respublikos CK ir CPK normomis teisme.

14.11. Sutarties nuostatos bus detalizuotos pirkimo sutartyje.

Pirkimo organizatorius Jolanta Gurbanovič

\_\_\_\_\_\_\_\_\_\_\_\_

Pirkimo sąlygų 1 priedas

**TRANSPORTO PRIEMONIŲ KONTROLĖS IR STEBĖJIMO SISTEMOS SU MONTAVIMU IR KONTROLĖS SISTEMOS PALAIKYMO PASLAUGŲ PIRKIMO**

**SPECIFIKACIJA**

1. **REIKALAVIMAI ESAMAI TRANSPORTO STEBĖJIMO IR KONTROLĖS SISTEMOS PASLAUGAI**

|  |  |  |
| --- | --- | --- |
| **Eil. Nr.** | **Funkcija** | **Reikalavimas** |
| **1.** | Esama įranga | 49 automobiliuose sumontuota įranga FM-ECO3. |
| **2.** | Stebėjimas | Transporto priemonių kontrolės sistemos stebėjimas 61 automobilyje, kuriuose sumontuota esama FM-ECO3 ir nauja palydovinė GPS su GSM ryšio komunikavimo galimybe. |
| **3.** | Išmontavimas | Pagal poreikį išmontuoti esamą įrangą. |

**2. NAUJŲ TRANSPORTO STEBĖJIMO IR KONTROLĖS SISTEMŲ FUNKCINIAI IR TECHNINIAI REIKALAVIMAI**

Preliminarus reikalingas sumontuoti naujos transporto stebėjimo ir kontrolės įrangos skaičius yra apie 12 vnt. Sutarties galiojimo laikotarpiu gali būti perkama ir daugiau.

| **Eil. Nr.** | **Funkcija** | **Reikalavimas** |
| --- | --- | --- |
| 1. | Maitinimo įtampa (V) | Veikia diapazone nuo 8 V iki 32 V. |
| 2. | Vidinė baterija | Ne mažiau kaip 3.5 V 180 mAh |
| 3. | Darbinė temperatūra (°C) | Ne blogiau kaip nuo -25°C iki +55°C. |
| 4. | Darbinė aplinkos santykinė drėgmė (%) | Nuo 5 % iki 95 % (be kondensato). |
| 5. | GSM modemas | Ne blogiau kaip 900/1800Mhz palaikantis GPRS duomenų perdavimo standartą. |
| 6. | GPS imtuvas | Ne blogiau kaip 5 kanalų  2 papildomi skaitmeniniai įėjimai papildomų agregatų darbo kontrolei. |
| 7. | Variklio kontrolė | Telemetrinė įranga perduoda duomenis apie užvedimo spynelės būvį (degimas išjungtas ar įjungtas). |
| 8. | Telemetrinio įrenginio valdymas (programavimas ir konfigūravimas) | Galimybė konfigūruoti ir perprogramuoti įrangą, sumontuotą automobilyje, nuotoliniu būdu per GSM ryšį (SMS ar GPRS). |
| 9. | Atminties talpa | Ne mažiau kaip 20000 įrašų. |
| 10. | Vidinė atmintis | Galimybę savyje kaupti ir saugoti duomenis ne trumpiau kaip 1 mėn. |
| 11. | Turi fiksuoti įvykių ir  būsenos informaciją | Fiksuojami šie duomenys pagal datą ir laiką, ne rečiau kaip kas 20 s.:   1. transporto priemonės valstybinis numeris ar kitas TP identifikacinis duomuo; 2. kada gauti paskutiniai duomenys; 3. koordinatės; 4. variklio būsena (užvestas, neužvestas); 5. judėjimas (važiuoja, stovi); 6. nuvažiuotas atstumas pagal GPS; 7. greitis. |
| 12. | Priedai | Pateikiami visi priedai būtini įrangos ir sistemos darbui (pvz., antenos, laikikliai, laidai ir t.t.). |
| 13. | Suderinamumas | Pilnai suderinamas su siūloma programine įranga (sistema) |
| 14. | Atitikimas Europos sąjungos direktyvoms | Atitikimas Europos Sąjungos direktyvai 2006/28/EC („E mark“ ženklas) arba lygiavertis.  Atitikimas Europos sąjungos direktyvai 1999/05/EC („CE mark“ ženklas) arba lygiavertis. |
| 15. | Garantija | Įrenginiui suteikiama ne mažesnė kaip 36 mėnesių garantija. |
| 16. | Prijungimas | Įrenginys turi būti prijungtas taip, kad nebūtų galima jo nepastebimai atjungti (deaktyvuoti) – pajungimo vietose naudojamos plombos, suyrantys lipdukai ir pan. |

1. **REIKALAVIMAI TRANSPORTO STEBĖJIMO IR KONTROLĖS SISTEMOS PASLAUGOMS**

| **Eil. Nr.** | **Funkcija** | **Reikalavimas** |
| --- | --- | --- |
| 1. | Prieiga | * Naudotojas, dirbantis su sistema, turi įvesti naudotojo vardą ir slaptažodį, kad jam būtų suteiktas priėjimas prie jo darbo aplinkos. * Naudotojai prie stebėjimo ir kontrolės sistemos gali prisijungti iš bet kurio kompiuterio, be jokios papildomos programinės įrangos per WEB prieigą, naudojant vieną iš nemokamai platinamų interneto naršyklių. * Naudotojų skaičius neribojamas. |
| 2. | Naudotojai | * Sistemos turi turėti galimybę sukurti naudotojų grupes: * Administratoriai (sistemos administravimas, naudotojų prieigos administravimas, naudotojams matomų objektų priskyrimas). Administratorius turi turėti galimybę apriboti prieinamumą prie kitų naudotojų kontroliuojamų transporto priemonių, suteikiant leidimą atskiriems vartotojams stebėti pavienes transporto priemones ar jų grupes. * Stebėtojai (duomenų peržiūra, ataskaitų spausdinimas \*.PDF ir \*.XLS ar lygiaverčiu formatu). * Kiti naudotojai (gali naudoti tik administratoriaus nustatytas funkcijas). |
| 3. | Žemėlapiai | * Transporto priemonės atvaizduojamos Google Maps ar lygiaverčiame (sužymėtos net smulkios Lietuvos vietovės) žemėlapyje. * Galimybė pasirinkti satelitinį vaizdą. * Adreso paieška žemėlapyje. |
| 4. | Žemėlapio valdymas | * Žemėlapio mastelio keitimas, išdidinant pele arba mygtukais pasirinktą plotą, pozicijos keitimas, perstumiant žemėlapio poziciją pele, atstumo matavimas pele parenkant taškus. |
| 5. | Geografinės zonos | * Galimybė nustatyti geografines zonas (apibrėžti žemėlapyje stačiakampį, apskritimą, daugiakampį ir pan.). * Galimybė kiekvienai geografinei zonai suteikti pavadinimą. * Geografinių zonų kiekis neribojamas. * Transporto priemonei kirtus geografinės zonos ribas, kuriai ji priskirta, galimybė sugeneruoti įvykį, kurį naudotojas ir/ar administratorius galėtų gauti el. laišką, kaip sisteminį pranešimą. |
| 6. | Grafinis parametrų atvaizdavimas | * Galimybė kalendoriuje pasirinkus dieną ir periodą laike, gauti transporto priemonių būsenų informaciją animaciniu pavidalu (žemėlapyje pagreitintai atkuriamas (imituojamas) transporto priemonės judėjimas pasirinktą dieną) žemėlapyje ir ataskaitų pavidalu. * Transporto priemonių būsenų informacijos kitimo laike grafikus. * Turi būti galimybė pažymėjus dominančią vietą grafike, gauti atvaizduojamo parametro skaitinę reikšmę su data ir laiku bei atvaizduoti pažymėtą vietą žemėlapyje. |
| 7. | Pagrindinė ataskaita | * Ataskaita formuojama pagal pasirinktus parametrus, vieną ar kelias transporto priemones:  1. 1.periodas; 2. 2.kelionės pradžia; 3. 3.kelionės pabaiga; 4. 4.kelionės trukmė; 5. 5.stovėjimo trukmė; 6. 6.nuvažiuotas atstumas; 7. 7.vidutinis greitis; 8. 8.idžiausias greitis;   9.prastovos trukmė (stovėjimas su įjungtu varikliu);  Galimybė pasirinkti vieną, kelis ar visus parametrus. |
| 8. | Geografinių zonų ataskaita | * Ataskaita apie transporto priemonės įvažiavimą/išvažiavimą į/iš tam tikros geografinės zonos už pasirinktą periodą, geografinę zoną ir transporto priemonę. * Laiko tarpas nuo paskutinio vizito, apsilankymo trukmė. * Galimybė vienoje ataskaitoje įtraukti kelis objektus ir kelias zonas vienu metu. |
| 9. | Vartotojų prisijungimo ataskaita | * Ataskaita apie vartotojo prisijungimą prie sistemos per pasirinktą laiko tarpą, bet nemažiau kaip 1 mėn. * Ataskaitoje turi būti nurodoma naudotojo vardas, laikas kada buvo prisijungta, įrenginio iš kurio buvo prisijungta IP adresas, prisijungimų skaičius. |
| 10. | Ataskaitų atvaizdavimas | * Galimybė ataskaitas pateikti lentelių ir grafiniame pavidale. |
| 11. | Duomenų filtravimas ir rūšiavimas | * Galimybė duomenis filtruoti ir rūšiuoti pagal pasirinktus parametrus. |
| 12. | Pageidaujamų peržiūrėti duomenų periodas | * Galimybė peržiūrėti grafinį parametrų atvaizdavimą ir gauti ataskaitas ne mažesniu kaip 12 mėn. atgaliniu laikotarpiu. |
| 13. | Eksportas | * Galimybė eksportuoti ataskaitas į \*.PDF ir \*.XLS ar lygiaverčius formatus. |
| 14. | Ataskaitų prenumeravimas | * Galimybė vartotojui gauti bet kurias pageidaujamas ataskaitas, kurios periodiškai automatiniu būdu suformuojamos ir išsiunčiamos vartotojo nurodytais adresais. |
| 15. | Duomenų saugojimas serveryje | * Naudotojo duomenų saugojimas tiekėjo serveryje – ne mažiau kaip 12 mėn. |
| 16. | Garantija | * Programinės įrangos garantinis aptarnavimas - ne mažiau kaip **36** mėnesių. * Tiekėjas įsipareigoja **36** mėnesių laikotarpyje šalinti programinės įrangos gedimus bei diegti atnaujinimus Perkančiosios organizacijos objektuose. |
| 17. | Autonominis maitinimas | * Atjungus išorinį maitinimą įrenginys turi bent 1 val. dirbti be maitinimo. |
| 18. | Pajungimas | * Pagal poreikį sumontuotą naują įrangą pajungti į transporto priemonių kontrolės sistemą. |

Pirkimo sąlygų 2 priedas

**PASIŪLYMAS**

**dėl** **TRANSPORTO PRIEMONIŲ KONTROLĖS IR STEBĖJIMO SISTEMOS SU MONTAVIMU IR KONTROLĖS SISTEMOS PALAIKYMO PASLAUGŲ**

**PIRKIMo**

\_\_\_\_\_\_\_\_\_\_\_\_\_\_\_\_\_\_\_\_

(Data)

\_\_\_\_\_\_\_\_\_\_\_\_\_\_\_\_\_\_\_\_

(Vieta)

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime, kad sutinkame:

1) su visomis pirkimo sąlygomis;

2) kituose pirkimo dokumentuose (jų paaiškinimuose, patikslinimuose).

Siūlomos paslaugos visiškai atitinka pirkimo dokumentuose nurodytus reikalavimus.

Mes siūlome šias transporto stebėjimo ir kontrolės sistemos su įrangos montavimu paslaugas:

**1.Transporto stebėjimo ir kontrolės įranga su montavimu/išmontavimu**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Paslaugos pavadinimas | Transporto priemonių skaičius, vnt. | Kaina be PVM, Eur | Kaina su PVM, Eur | Bendra kaina be PVM, Eur | Bendra kaina su PVM, Eur |
| 1.1. | Transporto priemonių kontrolės ir stebėjimo įranga | 12 |  |  |  |  |
| 1.2. | Transporto priemonių kontrolės ir stebėjimo įrangos montavimas | 12 |  |  |  |  |
| 1.3. | Transporto priemonių kontrolės ir stebėjimo įrangos išmontavimas | 3 |  |  |  |  |
| 1.4. | Bendra kaina viso Eur su PVM |  |  |  |  |  |

**2.Transporto priemonių stebėjimo ir kontrolės paslaugos**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Paslaugos pavadinimas | Trans-porto prie-monių skaičius, vnt. | Paslau-gos teikimo trukmė, mėn. | Mėnesinis mokestis be PVM, Eur (už vieną stebimą objektą) | Mėnesi-nis mokestis su PVM, Eur (už vieną stebimą objektą) | Bendra kaina be PVM, Eur | Bendra kaina be PVM, Eu |
| 2.1. | Transporto priemonių kontrolės ir stebėjimo paslaugos mėnesio mokestis | 61 | 36 |  |  |  |  |
| 2.2. | Bendra kaina viso Eur su PVM |  |  |  |  |  |  |

Bendra pasiūlymo kaina (1 ir 2 lentelės 1.4. ir 2.2. eilučių suma) \_\_\_\_\_\_\_\_\_\_\_\_\_\_\_\_\_\_Eur su PVM

(Skaičiais ir žodžiais)

Į šią sumą įeina visos išlaidos ir visi mokesčiai, taip pat ir PVM, kuris sudaro\_\_\_\_\_\_\_\_\_\_\_\_Eur .

Kartu su pasiūlymu pateikiami šie dokumentai ir informacija (pasirašydamas pasiūlymą ar kiekvieną dokumentą saugiu elektroniniu parašu patvirtinu, kad dokumentų skaitmeninės kopijos yra tikros):

|  |  |  |
| --- | --- | --- |
| **Eil.**  **Nr.** | **Pateiktų dokumentų pavadinimas** | **Dokumento puslapių skaičius** |
|  |  |  |
|  |  |  |
|  |  |  |

Konfidencialią informaciją sudaro (jeigu tokia yra)\*\*\*:

|  |  |  |
| --- | --- | --- |
| **Eil.**  **Nr.** | **Pateiktų dokumentų pavadinimas** | **Dokumento puslapių skaičius** |
|  |  |  |
|  |  |  |
|  |  |  |

*\*\*\*Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra. Tiekėjas negali nurodyti, kad konfidenciali yra pasiūlymo kaina (išskyrus kainos sudedamąsias dalis) arba kad visas pasiūlymas yra konfidencialus****.***

Jei tiekėjas ketina pasitelkti subtiekėją (-us) ar subteikėją (-us), žemiau nurodo *(pildyti tuomet, jei pirkimo sutarties vykdymui bus pasitelkti subtiekėjai ar subteikėjai. Jei subtiekėjai ar subteikėjai nenurodomi, laikoma, kad subtiekėjai ar subteikėjai nebus pasitelkiami ir vėliau nurodyti subtiekėjų ar subteikėjų nebus leidžiama*):

|  |  |  |
| --- | --- | --- |
| Subtiekėjo/subteikėjo (-ų) pavadinimas (-ai) | |  |
| Subtiekėjo/subteikėjo (-ų) adresas (-ai) | |  |
| Kokią veiklą vykdys pagal sutartį |  | |
| Įsipareigojimų dalis (procentais), kuriai ketinama pasitelkti subtiekėją/subteikėją (-us) |  | |

Pasiūlymas galioja iki 2016 m. \_\_\_\_\_\_\_\_\_\_\_\_\_\_ d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tiekėjo arba jo įgalioto asmens vardas, pavardė, parašas)

Pirkimo sąlygų 3 priedas

**(Tiekėjo deklaracijos formos pavyzdys)**

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Adresatas (perkančioji organizacija))

TIEKĖJO DEKLARACIJA

\_\_\_\_\_\_\_\_\_\_\_\_\_Nr.\_\_\_\_\_\_

(Data)

\_\_\_\_\_\_\_\_\_\_\_\_\_

(Sudarymo vieta)

|  |
| --- |
| 1. Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| (Tiekėjo vadovo ar jo įgalioto asmens pareigų pavadinimas, vardas ir pavardė) |
| tvirtinu, kad mano vadovaujamas (-a) (atstovaujamas (-a))\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| (Tiekėjo pavadinimas) |
| dalyvaujantis (-i) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (Perkančiosios organizacijos pavadinimas) |
| atliekamame \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (Pirkimo objekto pavadinimas, pirkimo numeris, pirkimo būdas) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| skelbtame \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| (Leidinio pavadinimas, kuriame paskelbtas skelbimas apie pirkimą, data ir numeris) |

nėra su kreditoriais sudaręs taikos sutarties, sustabdęs ar apribojęs savo veiklos, nėra inicijuotos priverstinio likvidavimo procedūros ar susitarimo su kreditoriais.

2.  Man žinoma, kad, jeigu mano pateikta deklaracija yra melaginga, vadovaujantis Lietuvos Respublikos viešųjų pirkimų įstatymo 39 straipsnio 2 dalies 1 punktu (Žin., 1996, Nr. 84-2000; 2006, Nr. 4-102; 2008, Nr. 81-3179) pateiktas pasiūlymas bus atmestas.

3. Tiekėjas už deklaracijoje pateiktos informacijos teisingumą atsako įstatymų nustatyta tvarka.

4. Jeigu viešajame pirkime dalyvauja ūkio subjektų grupė, deklaraciją pildo kiekvienas ūkio subjektas.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Deklaraciją sudariusio asmens pareigų pavadinimas) |  | (Parašas) |  | (Vardas ir pavardė) |  |

|  |
| --- |
|  |
|  |